
Περίληψη
Η ενεργοποίηση των αιμοπεταλίων διαδραματίζει καθοριστικό ρόλο στην αιμόσταση και εμπλέκεται κρίσιμα στην παθογένεση θρομβωτικών και φλεγμονωδών διαταραχών. Όλο και περισσότερα στοιχεία υποδεικνύουν ότι το οξειδωτικό στρες και η φλεγμονή συμβάλλουν σημαντικά στην υπεραντιδραστικότητα των αιμοπεταλίων μέσω οξειδοαναγωγικά ευαίσθητων οδών σηματοδότησης. Στην παρούσα μελέτη πραγματοποιήθηκε συγκριτική αξιολόγηση των αντιοξειδωτικών, αντιφλεγμονωδών και αντιαιμοπεταλιακών ιδιοτήτων 4 βιταμινών και 2 βιταμινοειδών, που χρησιμοποιούνται σε συμπληρώματα διατροφής αλλά και με επιλεγμένη φαρμακολογική εφαρμογή. Η αντιοξειδωτική ικανότητα αξιολογήθηκε με τη χρήση καθιερωμένων in vitro δοκιμών (DPPH, ABTS και FRAP), ενώ η αντιφλεγμονώδης δράση μελετήθηκε ex vivo σε ανθρώπινο πλάσμα πλούσιο σε αιμοπετάλια (hPRP) έναντι ενός ισχυρού θρόμβο-φλεγμονώδους μεσολαβητή (PAF), και η αντιαιμοπεταλιακή δράση έναντι ενός κλασικού αιμοπεταλιακού αγωνιστή (ADP). Όλες οι ενώσεις παρουσίασαν ισχυρή αντιοξειδωτική ικανότητα και δοσοεξαρτώμενη ανασταλτική δραστικότητα στην επαγόμενη από PAF/ADP συσσώρευση των αιμοπεταλίων, με διαφορετική ισχύ ανάλογα το βιοχημικό μονοπάτι, τον σχετικό του αγωνιστή αλλά και την κατηγορία της ένωσης. 

Εισαγωγή
Κύριος σκοπός της έρευνας ήταν η συγκριτική διερεύνηση της αντιοξειδωτικής, αντιφλεγμονώδους και αντιαιμοπεταλιακής δράσης των βιταμινών D2, D3, Ε και Β3, και βιταμινοειδών (13-cis-ρετινοϊκό οξύ) και ανάλογων (Trolox), που χρησιμοποιούνται είτε σε συμπληρώματα διατροφής είτε σε βιοχημικές δοκιμασίες. Τα πειράματα συσσώρευσης αιμοπεταλίων με δείγματα αίματος διεξήχθησαν σύμφωνα με τη Διακήρυξη του Ελσίνκι και εγκρίθηκαν από την Επιτροπή Ηθικής και Δεοντολογίας του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ (κωδικοί πρωτοκόλλου ΔΠΘ/ΕHΔΕ/7690/70· ημερομηνία έγκρισης: 27 Σεπτεμβρίου 2024 όπως επικαιροποιήθηκε από ΔΠΘ/ΕHΔΕ/73216/640· ημερομηνία έγκρισης: 24 Ιουνίου 2026). 

Μέθοδος
Αντιαιμοπεταλιακή δράση
Η αντιφλεγμονώδης δράση έναντι PAF, και η αντιαιμοπεταλιακή έναντι  ADP αξιολογήθηκαν με την μέθοδο συσσωρευματομετρίας με διαπερατότητα φωτός (LTA) σε hPRP από υγιείς αιμοδότες (Ν=6), σύμφωνα με Kosidou et al, 2025. [1].

Αντιοξειδωτική δράση
Ακολουθήθηκε πρωτόκολλο σύμφωνα με Papadopoulou et al. 2025 [2], για τρεις μεθόδους 1) DPPH (Έκφραση σε κανονικοποιημένες τιμές με πρότυπο αντιοξειδωτικό: Trolox-equivalent antioxidant capacity: TEAC τιμές), 
2)ABTS (Έκφραση σε ABTS τιμές: μmol TE/g DW)
3)FRAP (Έκφραση σε FRAP τιμές: μmol TE/g DW)
Τα αποτελέσματα από n=3 επαναλήψεις για κάθε μέθοδο εκφράστηκαν με ελάχιστη, διάμεσο και μέγιστη τιμή (συγκρίσεις με Kruskal-Wallis)

Χαρακτηρισμός ενώσεων
Χρησιμοποιήθηκε ATR-FTIR για τον χαρακτηρισμό του χημικού προφίλ των ενώσεων, μέσω της ταυτοποίησης λειτουργικών ομάδων, χαρακτηριστικών δεσμών και δομικών χαρακτηριστικών, σύμφωνα με Vandorou et al., 2025 [3], παρέχοντας πληροφορίες για τις πιθανές σχέσης δομής-δράσης της αλληλεπίδρασης τους με αιμοπετάλια.

Αποτελέσματα
Οι ενώσεις παρουσίασαν ισχυρότερη ex vivo ανασταλτική δράση έναντι του PAF, γεγονός που υποδηλώνει πιθανώς μεγαλύτερη εξειδίκευση στην τροποποίηση των θρομβοφλεγμονωδών οδών.

Σχήμα 1. Ραβδόγραμμα: συγκριτικές κατά ANOVA τιμές IC50 (μέση τιμή σε μΜ από 6 ανεξάρτητα πειράματα) ± τυπική απόκλιση, για την ανασταλτική δράση των ενώσεων έναντι PAF και ADP.
Η αντιοξειδωτική δράση διέφερε μεταξύ των δοκιμών, αντανακλώντας διακριτούς μηχανισμούς αλληλεπίδρασης στα in vitro μοντέλα οξειδωτικού στρες που χρησιμοποιήθηκαν. 

Πίνακας 1. Σύγκριση αντιοξειδωτικής ιδιότητας μέσω DPPH (TEAC = IC50 Trolox (μg/L) / IC50 δείγματος (μg/L)), μέσω ABTS (μmol TE/g DW) και μέσω FRAP (μmol TE/g DW), κατά Kruskal-Wallis.
	 
	TEAC Values*
	ABTS Values*
	FRAP Values*

	Βιοδραστικές
	Min
	Median
	Max
	Min
	Median
	Max
	Min
	Median
	Max

	Ergocalciferol
	0.0005
	0.0008
	0.0019
	7.42
	7.86
	9.14
	116.39
	132.76
	134.10

	Cholecalciferol
	0.0005
	0.0006
	0.0013
	3.90
	3.03
	5.77
	168.45
	181.78
	186.79

	A-tocopherol
	0.0038
	0.0046
	0.0049
	9.03
	9.32
	9.73
	102.08
	226.68
	229.18

	Nicotinamide
	0.0003
	0.0004
	0.0006
	1.41
	1.50
	2.15
	9.06
	10.22
	11.03

	13-cis-Retinoic Acid
	0.0139
	0.0426
	0.0408
	42.54
	91.00
	103.58
	2559.29
	2587.09
	2591.49



Συμπεράσματα
Η παρούσα μελέτη παρέχει μια συστηματική συγκριτική ανάλυση των αντιοξειδωτικών (in vitro) και των αντιφλεγμονωδών και αντιαιμοπεταλιακών επιδράσεων (ex vivo) διαφορετικών βιταμινών και βιταμινοειδών υπό τυποποιημένες πειραματικές συνθήκες. Τα ευρήματα αναδεικνύουν πιθανές πλειοτροπικές σχέσεις δομής–δράσης και βιολογική σημασία, ενώ με περαιτέρω μηχανιστικές μελέτες και in vivo έρευνες μπορεί να διερευνηθεί η κλινική τους εφαρμοσιμότητας.

